PGA Tour peatab 17 tippgolfari liikmesuse
#000003
Londoni lähedal Centurion Clubis toimuv turniir on 25 miljoni dollari ehk ligikaudu 23,5 miljoni euro suuruse auhinnafondiga kõige tulusam turniir golfi ajaloos. Turniiril osalevad mitmed nimekad mängijad, nende seas kuuekordne suurtuuri võitja Phil Mickelson ja kahekordne võitja Dustin Johnson ning korduvalt Ryder Cupil Euroopat esindanud Lee Westwood, Ian Poulter ja Sergio Garcia.
#000005
PGA Tour on varasemalt lubanud karistada mängijaid, kes osalevad LIV Golfi turniiridel ning neljapäeval kinnitas organisatsioon, et 17 mängija liikmesused peatatakse.
#000006
"Vastavalt PGA Touri turniirieeskirjadele on sel nädalal vabastusteta võistlevate mängijate liikmesused peatatud ning edaspidi ei saa nad enam osaleda PGA Touri turniiridel, sealhulgas Presidents Cupil. Sama saatus ootab ka teisi mängijaid, kes tulevikus LIV Golfi võistlustel osalevad," vahendab BBC Sport.
#000007
LIV Golf on golfimaailmas paksu verd tekitanud, sest organisatsiooni peamiseks rahastajaks on Saudi Araabia riiklik investeerimisfond (PIF), mille esimees on kroonprints Mohammed bin Salman. Eelmisel aastal USA poolt avaldatud luureraporti kohaselt kiitis kroonprints heaks ajakirjanik Jamal Khashoggi tapmise, kuid bin Salman on süüdistusi eitanud.
#000008
LIV Golf andis PGA Touri avaldusele omapoolse vastuse, milles nimetas PGA Touri "kättemaksuhimuliseks" ja märkis, et hetkeolukord "süvendab lõhet PGA Touri ja selle liikmete vahel."
#000009
"On murettekitav, et organisatsioon, mis on pühendunud golfimängijatele mänguvõimaluste loomisele, on see, kes ei luba golfimängijatel mängida. See ei ole kindlasti viimane sõna sel teemal. Algab vabade mängijate ajastu, sest me oleme uhked, et Londonis ja mujalgi on paljud mängijad otsustanud meiega liituda," teatas LIV Golf.
#000010
LIV Golf kavatseb tänavu korraldada veel kuus turniiri, neist neli USA-s, ühe Tais ja ühe Saudi Araabias. Kõikidel etappidel on 25 miljoni dollari suurune auhinnafond, mis tähendab, et sarja iga etapp on tulusam kui PGA Touri kõige suurema auhinnafondiga turniir. Iga võistluse individuaalne võitja teenib neli miljonit dollarit. Võrdluseks on PGA Touri korraldatava Mastersi auhinnafond 15 miljonit dollarit ja tänavu võitjaks tulnud Scottie Schefflerit premeeriti 2,7 miljoni dollariga.
#000011
Jõelähtmes peeti Eesti golfihooaja avavõistlus
#000014
25. reitinguturniiri võitnud Williams: järsku olen parem mängija, kui arvan
#000016
Gauff naasis pärast esimest slämmivõitu väljakule võiduga
#000017
Kalev/Cramo tagamängija lahkus perekondlikel põhjustel klubist
#000020
Mihkel Varblane võitis Austrias esimese karika
#000021
Rooba jõudis JYP-i võidumängus hooaja esimese väravani
#000024
Nabi lohutusringi matšist: mulle ei antud võrdset võimalust
#000027
Miks kümnevõistlus Eesti sportlastele ja publikule meeldib?
#000028
Kristin Kuuba MM-ist: on vaja edasi töötada, küll need võidud ka tulevad
#000029
Tippsportlased on mures: Eesti sport võib jääda keskpäraseks
#000033
Ott Tänak kerkis kõigi aegade tabelis jagama üheksandat kohta
#000035
Kontaveit: mu elu ei lõppenud ära sellega, et ma tennist enam ei mängi
#000036
Karismaatiline Sagan lõpetas palju ilusaid võite toonud maanteekarjääri
#000039
Kiviloo: minu eesmärk on panna noored mängima nii hästi kui võimalik
#000043
TalTechi naiskond alustas Balti liiga hooaega kindla võiduga
#000044
Paul Aron: loodetavasti saan järgmiseks hooajaks vormel-2 sarja
#000046
Serviti võitis koduliigas Tapat 18 väravaga
#000048